als_Latn dik_Latn sag_Latn
Shefja e marketingut të Microsoft, Tami Reller, ka zbuluar se Microsoft ka shitur kohët e fundit mbi 100 milionë licenca për Windows 8, nga 60 milionë licenca të shitura deri në Janar 2013.
Reller gjithashtu thekson se numri i pajisjeve të certifikuara për Windows 8 dhe Windows RT është rritur në 2,400, gjë e cila tregon se ka ecur mirë.
100 milionë licenca të shitura që nga lëshimi në fund të tetorit 2012, do të thotë se ata kanë shitur afërsisht 15 milionë licenca në muaj (Windows 8 ka qenë në dispozicion për 6 muaj e gjysmë).
Duke krahasuar këtë shifër me të njëjtën periudhë që përfundoi në janar 2013, e cila pati mbi 20 milionë licenca të shitura në muaj, duket se shitja e licencave të Windows 8 është ngadalësuar.
Reller gjithashtu thekson se Microsoft ka pasur 250 milionë shkarkime aplikacionesh nga dyqani Windows Store, ndërsa “pothuajse 90% e aplikacioneve në katalogun e saj” është shkarkuar çdo muaj.
Kombinuar me 250 milionë përdorues në SkyDrive, 400 milionë llogari aktive në Outlook.com dhe mbi 700 milionë llogari aktive të Microsoft, duket se gjërat janë duke shkuar mjaft mirë për Microsoft.
Burimi: Krokodili
als_Latn als_Latn als_Latn als_Latn als_Latn als_Latn ces_Latn